ריטה קארין

ריטה קארין (נולדה בשם ריטה קרפינוביץ', Rita Karpinowicz; 24 באוקטובר 1919 – 10 בספטמבר 1993) הייתה שחקנית אמריקאית ילידת פולין הידועה בעיקר בזכות תפקידה כאמו של ג'קי מייסון בסדרת הטלוויזיה "מרק עוף" משנת 1989. היא הופיעה גם כבעלת הבית של מריל סטריפ בברוקלין, המופיעה בתחילת הסרט "בחירתה של סופי". ניתן לשמוע את קולה שרה שירי ילדים מהמחנות במוזיאון השואה בוושינגטון.

ביוגרפיה 
קארין נולדה למשה קרפינוביץ' ורחל לויתן בווילנה שבפולין (היום בליטא). ריטה ובעלה, נורברט הורוביץ (Horowitz), בוגר התיאטרון היהודי הממלכתי של מוסקבה, יצרו תיאטרון יידיש שהופיע בפני ניצולי השואה ברחבי אירופה. בני הזוג היגרו ב-1948 לארצות הברית, שם שיחקה קארין בתיאטרון היידיש בניו יורק. היא ושחקנים נוספים קראו את יצירותיו של שלום עליכם בביתה של בל קאופמן, נכדתו של שלום עליכם, מדי שנה ביום השנה למותו של הסופר.

קארין הותירה אחריה את בנה ד"ר מיכאל הורוביץ, בתה רושל אקסלרוד וחמישה נכדים.

פילמוגרפיה

קישורים חיצוניים

הערות שוליים 

מהגרים מפולין לארצות הברית
שחקניות תיאטרון אמריקאיות
קצרמר השואה
שחקני תיאטרון אמריקאים
אמריקאיות שנולדו ב-1919
אמריקאים שנולדו ב-1919
אמריקאיות שנפטרו ב-1993
אמריקאים שנפטרו ב-1993